google/wiki40b huggingface dataset:
סן מרינו

פוליטיקה

המועצה הגדולה והכללית (Consiglio Grande e Generale) המשמשת כפרלמנט, נבחרת ברוב קולות מדי חמש שנים ובה שישים חברים. המועצה בוחרת מקרבה שני אנשים שינהלו את המדינה למשך שישה חודשים, הנקראים קפיטאני רג'נטי, או מושלים. שני אלה והקבינט, המכונה "אספת המדינה" (Congresso di Stato) הם הרשות המבצעת של המדינה. מועצת השנים-עשר (Consiglio dei XII) משמשת כערכאה השיפוטית העליונה בסן מרינו. כל מוסדות המדינה החשובים שוכנים בפלאצו פובליקו בכיכר החירות בעיר סן מרינו. מבחינה מנהלית מחולקת המדינה לתשע ערים המכונות קסטלי.

יחסי חוץ

בניגוד לגודלה הזעיר, סן מרינו שומרת על יחסים דיפלומטיים רשמיים עם 108 מדינות. כ-5 מדינות מחזיקות שגרירות או קונסולית כבוד בסן מרינו בעוד שמדינות אחרות רבות מיוצגת בסן מרינו על ידי שגרירותן ברומא, בירת איטליה. סן מרינו נציגויות דיפלומטיות במדינות רבות. סן מרינו חברה בארגונים רבים כגון האו"ם, ארגון התיירות העולמי, ארגון הבריאות העולמי, מועצת אירופה, אונסק"ו ועוד.

תחבורה

קווי התחבורה הציבורית העיקריים במדינה כוללים אוטובוסים, שדה תעופה (ממוקם ליד דומניאנו), מנחת מסוקים (ממוקם בבורגו מג'ורה) ורכבל. בעבר הייתה רשת רכבות ציבורית, אשר חלק קטן ממנה נשמר.

גאוגרפיה

סן מרינו ממוקמת בתוך איטליה על המורדות המזרחיים של האפנינים, בין שני המחוזות אמיליה-רומאניה ומארקה. מבחינה טופוגרפית היא הררית ושטחה הוא סלעי. הנקודה הגבוהה ביותר במדינה היא הר טיטאנו בגובה 755 מטר מעל פני הים. שטח גופי המים במדינה הוא זניח.
סן מרינו מחולקת מבחינה מנהלית ל-9 קסטלי, בכל קסטלי כמה ערים שאחת מהן נושאת את שם הקסטלי ובה יושב השלטון המקומי אשר כולל ראש-קסטלי ומועצה בת 7 עד 9 חברים.
סן מרינו היא המדינה השלישית הקטנה באירופה אחרי קריית הוותיקן ומונקו.
אקלימה הוא ים תיכוני צפוני: חורף קר, קיץ חם ושתי עונות מעבר. המרכז המטאורולוגי של סן מרינו מספק תחזיות מזג אוויר מקומיות.

דמוגרפיה

בסן מרינו חיים 33,537 תושבים (2017) והם נוצרים קתולים, כולל 1,000 זרים שרובם ממוצא איטלקי. הנוצרים היו אלה שיסדו את המדינה כאשר בנו שם את המנזר ואז את העיר. מחוץ לסן מרינו מתגוררים 5,000 סן-מרינאים, רובם המכריע באיטליה. השפה המדוברת היא איטלקית וכן ניב איטלקי הקרוי אמיליאנו רומניולו (על שם המחוז השכן, אמיליה רומאניה).
על פי נתוני ארגון הבריאות העולמי משנת 1990, סן מרינו היא המדינה בעלת היחס הגבוה ביותר בעולם של מספר רופאים למספר תושבים.
ישיבת הנגב

הקמת הישיבה והתרחבותה

הרב יששכר מאיר, כיהן כשנתיים כר"מ בישיבת בני עקיבא כפר הרואה. לאחר מכן, בראשית שנות ה-60, הוא עבר לנתיבות יחד עם 17 מתלמידיו, ופתח את "ישיבת עזתה" שנקראה לימים "ישיבת הנגב", כחלק ממגמה לחיזוק הדת בדרום הארץ. בהמשך הוקצה לישיבה שטח של 34 דונם], עליו הוקמו בניני הישיבה, תלמוד תורה לבנים בית ספר וסמינר לבנות. ובנייני מגורים. תוך שנים ספורות גדלה הישיבה לכ-250 תלמידים.
בשנות ה-60 וה-70 וה-80 התחנכו בישיבה בוגרי ישיבות תיכוניות, דתיים לאומיים, ודרכה נטמעו בעולם החרדי (תופעה זו כונתה "שריפה" - הבחורים "נשרפו", ולפיכך כונתה הישיבה "משרפה"). בעשורים אלה היו בין הרבנים בישיבה: רפאל יונה טיקוצ'ינסקי, יונה ברוורמן, שמחה שיף, שלמה פישר, ואריה לייב לוי. בשנת ה'תשל"ו (1976) צרף הרב מאיר את הרב ראובן יוסף גרשונוביץ לכהן לצידו כראש הישיבה. הרב חיים פרידלנדר כיהן כמשגיח בישיבה בשנות השבעים, ומשנת ה'תשמ"א (1981) כיהן כמשגיח גם בישיבת פוניבז'. בשנות ה-90 לאחר אסון צ'רנוביל קלטה הישיבה עשרות נערים מהאזור. בהמשך שינתה הישיבה את צביונה והפכה לישיבה חרדית.
הרב הנהיג בישיבה להתפלל בנוסח ספרד ולאחר פטירתו של הרב יששכר מאיר שינו לנוסח אשכנז.
לישיבה ומוסדותיה היה חלק בהתפתחותן של קהילות חרדיות באזור. חלק מבוגריה עברו לגור בקרבת מקום לאחר נישואיהם, וילדיהם למדו במוסדותיה, לרבנים מאיר וגרשנוביץ הייתה השפעה רבה על עיצוב דמותן של קהילות אלה.

'היכל אליהו' - שדרות

בשנת 2005 פתח הרב מאיר בעיר שדרות, שהייתה מופגזת אז בתדירות גבוהה, את ישיבת "היכל אליהו"(הקישור אינו פעיל, 27 ביוני 2018). מאז פטירת הרב מאיר, עומד בראשה הרב ישראל מאיר שלום. משגיח הישיבה הוא הרב אהרן שורץ. ובין הרמי"ם: הרב משה אבוטבול, הרב דב מן, והרב חגי צדוק.

'נר זרח' - זרועה - עוצם

בקיץ ה'תשס"ו (2006) הקים הרב מאיר את ישיבת 'נר זרח' במושב זרועה הסמוך לנתיבות. אחרי פטירתו של הרב מאיר, היא נלקחה תחת חסותה של ישיבת ארחות תורה, עקב התנגדות תושבי המקום לישיבה, היא עברה למושב עוצם. בראש ישיבה זו עומדים הרב יצחק זאב פיינשטיין, והרב אליהו ברוורמן.
ימת המלח הגדולה

תכונות

רמת המליחות בימה היא פי 5 מבאוקיינוס, מה שלא מאפשר קיום חיים לדגים ויצורים רבים אחרים.
הנהרות שמזינים את הימה ממלאים אותה במינרלים הכוללים מלחים, ומאחר שאין למים מוצא, הם מתאדים עם השמש החמה של יוטה והמלחים נשארים באגם ומצטברים, כך לאורך שנים נוצרה ימה מלוחה.
באזורים מסוימים, אחוז המלח כל כך גבוה שבני אדם יכולים לצוף, באופן דומה לים המלח.
קלי קלרקסון

ביוגרפיה

קלרקסון נולדה בפורט וורת', טקסס שבארצות הברית למשפחה נוצרית-בפטיסטית ממוצא יווני ובריטי. לה אח ואחות הגדולים ממנה. כשהייתה בת 6, התגרשו הוריה של קלרקסון. אחיה עבר לגור עם אביה, אחותה עברה לגור עם דודתה והיא נשארה עם אמה. הן עברו מספר פעמים מקום מגורים אך לבסוף התיישבו בבורלסון, ואמה של קלרקסון נישאה שוב.
בתיכון הופיעה קלרקסון במחזות זמר כמו "אנני אוקלי אשת לפידות", "שבע כלות לשבעה אחים" ו"בריגדון". בתקופה זו החליטה קלרקסון כי היא רוצה לפתח קריירת שירה. לפני הפריצה הגדולה של קלרקסון היא עבדה בעבר בחנות ספרים, הייתה מוכרת כרטיסים בגן חיות, סדרנית בקולנוע, מלצרית, מכרה שואבי אבק ליום ועוד. היא עברה ללוס אנג'לס בניסיון לפרוץ לתעשיית המוזיקה, היא קיבלה 2 הצעות לאלבום אך דחתה אותם בשל בקשותיהם להם לא הסכימה כמו להוריד במשקלה ובחירת סגנון שירה.
ב־2002, לקראת עליית תוכנית המציאות המוזיקלית "אמריקן איידול", רשמה אותה חברה למיונים לתוכנית. התוכנית קיבלה את קלרקסון והיא זכתה במקום הראשון והפכה בן רגע לכוכבת פופ מצליחה.

קריירה

ב-15 באפריל 2003 יצא אלבומה הראשון, Thankful. האלבום כלל שירי פופ ובלדות, שלא סטו במידה רבה מהמוזיקה ששרה במהלך התחרות.
כ־3 מיליון עותקים מהאלבום נמכרו ברחבי העולם, ובארצות הברית הוא השיג תואר של "פלטינה כפולה". הסינגלים הידועים מאלבום זה הם השירים "A Moment Like This" ו-"Miss Independent". לפני כן, ביצעה את השיר "I Surrender", של סלין דיון במסגרת תוכנית הטלוויזיה "אמריקן איידול".
ב-דצמבר 2003, השתתפה קלרקסון בתחרות "וורלד איידול" שהתקיימה בלונדון. בתחרות השתתפו זוכי העונה הראשונה של התוכנית ממספר מדינות. קלרקסון הגיעה למקום השני, והזוכה היה קורט נילסן, זוכה האיידול הנורווגי.
ב-30 בנובמבר 2004 יצא אלבומה השני, Breakaway. האלבום, בעל הצליל הרוקיסטי יותר, פנה גם לקהלים מבוגרים יותר שלא צפו באמריקן איידול, והוא מכר כ-11 מיליון עותקים ברחבי העולם והשיג את התואר "אלבום פלטינה" במדינות רבות בעולם. קלרקסון לקחה חלק בכתיבת האלבום ומספר אמנים ידועים נוספים כתבו שיר לאלבום. האלבום הוציא מספר סינגלים מצליחים, ביניהם: "Behind These Hazel Eyes" ו-"Since U Been Gone".
ב-2006, זכתה קלרקסון בשני פרסי גראמי בקטגוריות: "הופעת השנה של זמרת פופ" ו"אלבום הפופ של השנה". בנוסף באותה שנה, היא הפכה לזמרת עם מספר ההשמעות ברדיו הרב ביותר באוסטרליה.
ב-2006, יצאה קלרקסון לסיבוב הופעות באירופה והחלה לעבוד על האלבום השלישי שלה. האלבום, My December, יצא ב-26 ביוני 2007. הסינגל הראשון מתוכו היה "Never Again", שכתבה קלרקסון ב-2005 על אהבה נכזבת.
ב-7 ביולי 2007, השתתפה באחד משורת הקונצרטים לייב ארת' שהתקיים בניו יורק.

חיים אישיים

באוקטובר 2013 נישאה קלרקסון לברנדון בלקסטוק. לבן זוגה בן ובת מנישואים קודמים. בספטמבר 2014 נולדה לזוג בת, ריבר רוז בלקסטוק. באפריל 2016 נולד לזוג בן.
שאנון קיין

ביוגרפיה

קיין נולדה בקלמאזו, מישיגן. היא למדה ב"תיכון מרכז פורטייג'" שבפורטייג', מישיגן, וסיימה את לימודיה שם בשנת 2003. לאחר מכן החלה ללמוד באוניברסיטת מישיגן המערבית אך פרשה לאחר זמן קצר. קיין החלה בקריירת דוגמנות, התגוררה כשנה בשיקגו ולאחר מכן, בגיל 18, עברה להתגורר בלוס אנג'לס.
בקריירת המשחק החלה בהופעות על המסך הקטן כדוגמת השתתפות בפרק בודד בסדרות "CSI: Miami" ו"צעירים חסרי מנוח" בשנת 2006, וב"פמליה" ב-2007. בשנת 2009 השתתפה בסרט הקולנוע "רחובות ברוקלין". בין השנים 2008 ו-2011 גילמה את דמותה של נטלי פאולר באופרת הסבון "כל ילדיי". בשנת 2012 השתתפה בסרט האימה "האספן" לצדו של דניאל שרמן. החל משנת 2019 היא משחקת בסדרה "American Soul".
כנה ורמן

ביוגרפיה

כנה ורמן נולדה בקבוצת יבנה בשנת 1957 למשפחת נחליאל. את התואר הראשון עשתה באוניברסיטה העברית בירושלים בפסיכולוגיה ובמחשבת ישראל בשנת 1987. את תארה השני במחשבת ישראל עשתה בשנת 1987 ונושא התיזה שלה היה "שתי דרכים: הפרקים היהודיים בדידכה ובאגרת ברנבא" אשר נעשתה בהדרכתו של פרופ' דוד פלוסר.
בשנת 1996 השלימה את עבודת הדוקטורט שלה במחשבת ישראל, בהנחייתו של פרופ' שמואל ספראי. נושא הדיסטרציה היה השוואה במעמדם של הגויים בספר היובלים, במגילות ים המלח ובספרות חז"ל.
כנה ורמן מתגוררת בירושלים ונשואה למיכאל ורמן, פרופסור למדעי המחשב באוניברסיטה העברית בירושלים.

תחומי מחקר

עיקר עיסוקה של ורמן מבחינה היסטורית הוא בתקופת הבית השני, תקופת המשנה והתלמוד. מבחינה תמטית, היא עוסקת בהתפתחות ההלכה הקדומה, תקוות משיחיות והשקפת עולם אפוקליפטית והתפתחות הנצרות הקדומה וזאת לאור טקסטים השייכים לספרות קומראן, ספרות חיצונית וספרות תנאית.
עבודתה הגדולה של ורמן הייתה יצירת מהדורה מדעית ותרגום מגעז של ספר היובלים. מדובר בפרויקט רב שנים אשר בסופו הוציאה ורמן תרגום מחודש ומדעי לעברית של ספר היובלים.
הדרבי של מוסקבה (כדורסל)

היסטוריה

הקבוצות נפגשו ביניהן לראשונה בעונת 2000/01, עם העפלתה של חימקי לליגת העל הרוסית בכדורסל, אך המפגשים לא הפכו למפגש מתוח של ממש עד להתחזקותה של חימקי מעונת 2005/2006, כאשר העפילה לגמר פלייאוף הליגה וסיימה כסגנית האלופה, הישג ששוחזר גם בעונות 2007/2008, 2008/2009, 2009/2010, 2010/2011, 2011/2012, 2012/2013, 2014/2015, 2016/2017 ו¯2017/2018. 
במסגרת הגביע הרוסי בכדורסל הקבוצות נפגשו 4 פעמים, מהם חימקי ניצחה רק פעם אחת (היה זה בגמר הגביע בעונת 2007/2008). 
כאשר הליגה המאוחדת של VTB עוד הייתה טורניר אזורי נפרד מהליגה הרוסית, חימקי הצליחה לזכות בתואר אלופת ליגת VTB, כשזו נקראה בשם "גביע פרומו-הליגה המאוחדת של VTB". במסגרת ליגה זו הקבוצות נפגשו מספר פעמים בגמר פלייאוף הליגה: בעונת 2007/2008 צסק"א גברה על חימקי ובעונת 2010/2011 הייתה זו חימקי שגברה על צסק"א והצליחה לזכות בתואר אלופת הטורניר. מאז שהליגה הפכה לאליפות רוסיה בכדורסל חימקי כבר אינה דומיננטית בה, אם כי התמודדה נגד צסק"א בגמר בעונת 2014/2015, בעונת 2016/2017 ובעונת 2017/2018. 
גם במהלך השנים בהן צסק"א הייתה בשיאה וזכתה באליפויות אירופה, חימקי הצליחה לנצח את הדרבי, אך המאזן נשאר ברוב מכריע לטובת צסק"א. השניים נפגשות גם במסגרת משחקי היורוליג, אך גם שם המאזן נוטה באופן מובהק לטובת צסק"א והשניים גם נפגשו ברבע גמר היורוליג.
אגם וינדמייר

גאוגרפיה

וינדמייר הוא אגם מוארך הנמצא בעמק קרחוני שנוצר בעידן הקרח האחרון . האגם מוזן על ידי מספר נהרות: ברטאי (Brathay),רותאי ( Rothay), טרוט בק (Trout Beck) וקונסי בק (Cunsey Beck) הוא מנוקז על ידי נהר לוון (Leven)
אורך האגם כ-18 ק"מ, רוחבו המרבי 1.49 ק"מ, העומק המרבי 66.76 מטר.

איים

באגם  18 איים.

שיט ספורטיבי

האגם מהווה מוקד לספורט ימי: סירות חתירה, סירות מפרש וסירות מנוע ומרוץ. קיימים סביב האגם 5 מועדוני שיט. אלו מקיימים גם תחרויות שיט בסוגים השונים.

תחבורה באגם

קיים שרות של אוטובוס מים לאורך האגם. בנוסף קיימים שרותי מעבורות לרוחב האגם.
משקה

משקה הוא סוג של מזון, המציין את צורתו הנוזלית שאינו תבשיל. בהגדרה מצומצמת יותר, "משקה" מציין מזון נוזלי שאינו מים.
קיימים סוגים רבים של משקאות, וכמו כל ענף המזון, גם השימוש במשקאות מהווה חלק מן התרבות האנושית. סוג מפותח ביותר של משקאות הוא משקאות חריפים - משקאות המכילים אלכוהול.

משקאות חמים

משקאות אותם מגישים מחוממים, כוללים לרוב סוגים שונים של תה או חליטת צמחים, קפה לסוגיו ושוקו.

משקאות אנרגיה

משקאות קרים, המכילים כמויות גדולות של קפאין וחומרים ממריצים אחרים, מכונים משקאות אנרגיה. רד בול הוא המשקה המוכר בקטגוריה זו.
הלן דוק

פעילות להצלת יהודים במהלך מלחמת העולם השנייה

הלן דוק הייתה שחקנית צעירה ובת זוגו להופעות של רובר מארקס, שנודע בשם הבמה רובר מארסי (צר'). היא השתתפה בסיבוב הופעות עמו בתאטראות שונים. במקורו היה מארסי בן למשפחה יהודית מאלזס. בעת הכיבוש הגרמני בצרפת, שהחל בשנת 1940, עבר מארסי למרסיי. הוריו ואחותו מצאו מחסה במונפלייה. מארסי שיחק במספר תאטראות גם בתקופת הכיבוש, אך לאחר פלישת גרמניה לאזור משטר וישי בנובמבר 1942, ירד למחתרת מכיוון שהיה בגיל המתאים לגיוס לעבודת כפייה וכן עקב יהדותו.
הלן דוק ביקשה מאמה, ז'אן דוק, להסתיר את מארסי בביתה בברז'רק שבחבל דורדון, בדרום-מערב צרפת. האם הסתירה את מארסי במשך חודש. לאחר מכן הצליחה הלן לשכנע את בני הזוג סימון וז'ק רוסו (Rousseau) להסתיר את מארסי. בהמשך עבר מארסי לביתו של קרוב משפחה שלו דרך נישואין, וזה הסתירו עד השחרור.
במקביל חיפשה דוק מקומות מסתור בכפרים מבודדים עבור הוריו ואחותו של מארסי. היא מצאה עבורם מקום מסתור בסן-ז'ורז'-בלנקנה (Saint-Georges-Blancaneix) (צר'), כ-15 ק"מ מברז'רק. שם הסתתרו השלושה עד השחרור.

לאחר המלחמה

במשך קריירה שהתפרשה על פני למעלה מ-50 שנה שיחקה דוק בתיאטרון וכן במספר סרטי קולנוע ובסדרות טלוויזיה. היא נישאה לרנה קטרו (Catroux) ולהם נולדו שני בנות.

הכרה

ב-2005 הכיר יד ושם בהלן דוק בתור חסידת אומות העולם. ב-2009 קיבלה דוק את אות לגיון הכבוד הצרפתי וב-2011 עוטרה בתואר "קצינה בלגיון הכבוד".
יאיר הורביץ

ביוגרפיה

יאיר הורביץ נולד בתל אביב ב-1 באפריל 1941. התייתם מאביו כשהיה בן שמונה, ומות האב מלווה את שירתו המוקדמת. פרסומו הראשון היה בעיתון דבר בשנת 1957, בהמשך עסקו שירים רבים שלו בתלאות הגוף ובפחד המוות, בעקבות מחלת-לב שסבל ממנה מגיל צעיר. שירתו עוסקת גם בעירו, תל אביב, שבה נולד וחי, וכן במשורר ובמעשה השיר, קרי נושאים המאפיינים כתיבה  ארס פואטית. מטרת השירה, לפי הורביץ, היא "להעביר לאדם אחר באופן המדויק ביותר" חוויה אנושית. מנגד, בסמיכות זמנים לראיון בו ביטא הורביץ עמדה זו, שנתיים לפני מותו, התפרסם שירו 'הנורא' המסתיים במילים: "היום אני אומר:/ השירה היא דיבור/ במקום שלעולם,/ לעולם אין בו חיבור".
הורביץ חבר ליונה וולך ולמאיר ויזלטיר והשלושה פעלו יחדיו כחבורה יוצרת. ייחודו של הורביץ היה, בין היתר, בכתיבתו העשירה ורבת הדימויים, שהבנתה כרוכה בהיכרות עם עולמו השירי.  
הורביץ נפטר ב-26 ביולי 1988, בן 47, בעודו ממתין להשתלת-לב בבלגיה. לאחר מותו קובצו שיריו בספר "גורל הגן: כל השירים חלק א'". ביולי 2008, במלאת עשרים שנה למותו, ראה אור כרך מקיף של כל שירתו. ערך את הספר מנחם פרי, שהיה חברו הקרוב של הורביץ והמו"ל של שיריו. יצירות הפרוזה של הורביץ ותרגומים שלו טרם קובצו בספר.
סמוך לאחר פטירתו הלחין שלמה גרוניך שניים משיריו של הורביץ - 'בשעת ההתבהרות' המוקדם (מתוך 'שירים ללואיס'), ו'פתח לי שער' שהתפרסם בספר 'ציפור כלואה', הקיבוץ המאוחד, 1987. שירים נוספים הולחנו על ידי גרוניך, יוני רכטר ואחרים במלאת עשור לפטירתו. במלאת עשרים שנה למותו הלחינו משיריו המוזיקאים ערן צור, שלומי שבן ואחרים.
מנחם מרון

ביוגרפיה

נולד בשם מנדי מרקוביץ כבן הבכור למשפחה בת חמישה ילדים בטרנסילבניה שברומניה.
בשנת 1945 עלה לבדו לארץ ישראל, בגיל 17, כחלק מגרעין קיבוץ צאלים שבנגב במסגרת תנועת "גורדוניה". בארץ היה עבר הכשרה בקיבוצים רמת יוחנן ומצובה. בעל תואר מהנדס תעשייה וניהול מהטכניון בחיפה, בוגר קורסים צבאיים בישראל, בצרפת ובאנגליה.
מ-1947 ועד קום המדינה שימש כמפקד אזור ב"הגנה", ועם הקמת צה"ל התגייס לשירות בו. במלחמת העצמאות שימש כמפקד מחלקה בגדוד השמיני בחטיבת הנגב. השתתף בכיבוש באר שבע, בכיבוש משלטי התמילה ואבו עגילה במסגרת במבצע חורב, ובכיבוש אילת במסגרת במבצע עובדה.
בשנים 1948–1983 מילא מספר רב של תפקידי פיקוד ומטה, בהם: ראש לשכת הרמטכ"ל חיים לסקוב, מפקד חטיבה 520, מינוי חירום לקצין שריון ראשי במלחמת ששת הימים, סגן מפקד הכוחות המשוריינים בסיני, ראש מטה (רמ"ט) פיקוד הדרום, ראש פרויקט פיתוח טנק המרכבה ומפקד אוגדה משוריינת.
ביולי 1973 מונה לראש מחלקת ההדרכה (מה"ד) במטכ"ל.
במלחמת יום הכיפורים פיקד על אוגדה 440, אוגדה משימתית שהורכבה מכוחות מילואים שהוכפפו לה ומפקדתה התבססה על סגל המכללה הבין-זרועית לפיקוד ולמטה ומחלקת ההדרכה. מפקדת האוגדה התמקמה בסיני עם פרוץ הקרבות על מנת להקים קו הגנה שני, "קו מצדה", ובהמשך התמקמה מול הארמייה השלישית של מצרים בגזרה הדרומית שלה. לאחר המלחמה פיקד על עוצבת המפץ. לאחר המלחמה מונה לברר את ההאשמות של שמואל גונן נגד אריאל שרון על אי מילוי פקודות, אולם לבקשת שמעון פרס ביטלו השניים את תלונותיהם והמינוי של מרון בוטל.
בסוף 1975 יצא ללימודי ביטחון לאומי בחוץ לארץ ונקבע שעם חזרתו יקים מחדש את המכללה לביטחון לאומי שיפתח בשנת 1977, והוא יהיה למפקדה. בשנים 1980–1983 שימש בתפקיד נספח צה"ל בארצות הברית. ב-1983 פרש מהשירות הצבאי לאחר 35 שנים, בדרגת אלוף. במהלך שירותו עבר הכשרה צבאית משלימה בישראל, בצרפת ובאנגליה.
מרון בעל תואר מהנדס תעשייה וניהול מהטכניון בחיפה.
במאי 1983 מונה מרון למנכ"ל משרד הביטחון וכיהן בתפקיד עד 1986. ב-1986 מונה לחבר דירקטוריון הבנק הבינלאומי הראשון לישראל בע"מ. הוא היה מנכ"ל חברת איפטיק מנדן בע"מ (חברת ייעוץ והשקעות) וכן ייעץ לחברות האמריקניות סלומון ברד'רס, מקדונל דאגלס, ונורם - גז טבעי. בנוסף היה דירקטור בחברות אלוטק בע"מ, מגל מערכות בטחון בע"מ, אורדן תעשיות בע"מ, אינטרגמא השקעות בע"מ, פז שמנים וכימיקלים בע"מ וקבוצת מכשירי תנועה.
היה נשוי לאידה ולהם שני ילדים. בתו זהר נשואה לשף רן שמואלי  . אידה נפטרה בגיל 55. מספר שנים לאחר מותה הכיר את בת זוגו השנייה, עדה צפריר. השניים עברו לגור יחד בגבעתיים בשנת 1989 וחיו יחד עד פטירתו באוגוסט 2017. מרון הותיר אחריו חמישה ילדים, שניים מנישואיו הראשונים ושלושה מנישואיו השניים.
אילן שזיפי

אתלט

באליפות ישראל באתלטיקה שנערכה ביוני 1966 זכה שזיפי במדליית כסף, בריצת 400 מטר בתוצאה של 50.6 שניות, אחרי שלמה ניצני (48.7 שניות) ולפני עודד ברמן (51.7 שניות). 
באליפות ישראל באתלטיקה שנערכה בשנת 1967 הוא זכה במדליית זהב, בריצת 400 מטר בתוצאה של 51.8 שניות. באליפות שנערכה שנה לאחר מכן, הוא הגן על תוארו וקבע תוצאה של 50.3 שניות, לפני דוד בן דוד (50.6 שניות) ואביגדור לוינהיים (52.5 שניות).
באליפות ישראל שנערכה ביולי 1970 הוא זכה במדליית כסף בריצת 800 מטר בתוצאה של 1:54.8 דקות, אחרי יובל וישניצר (1:52.8 דקות) ולפני רפי וישניצר (1:55.4 דקות). 
באליפות ישראל באתלטיקה שנערכה במכון וינגייט ביולי 1971 הוא סיים במקום שני אחרי מתחרה מייוון (1:53.3 דקות), אך זכה בתואר ובמדליית זהב כאלוף ישראל בריצת 800 מטר בשיא אישי חדש של 1:53.7 דקות, לפני רפי וישניצר (1:53.8 דקות). 
לאחר שפרש מהשתתפות בתחרויות אתלטיקה הוא המשיך והפך למאמן ושופט אתלטיקה בכיר.

שחקן ברידג'

שחקן ברידג' משנת 1976. משמש כמנהל תחרויות ברידג' בישראל מאז שנת 1983. מורה ברידג' בוגר קורס מורים הראשון (לימד ברידג' באוניברסיטה העברית ובאוניברסיטת תל אביב). מרכז ומדריך ראשי בקורס מנהלי תחרויות.  מנהל תחרות ראשי בהתאגדות הישראלית לברידג' מאז אמצע שנות ה-90, משנת 2000 בתפקיד ראש מדור תחרויות בההתאגדות הישראלית לברידג'.

חיים אישיים

נשוי לחנה שזיפי, אותה אימן לתחרויות בינלאומיות באתלטיקה.
הציורים השחורים

"הציורים השחורים" (בספרדית: Pinturas Negras) הוא הכינוי שניתן לסדרה של 14 ציורי שמן שיצר הצייר הספרדי פרנסיסקו דה גויה. הציורים נוצרו כציורי קיר על קירות ביתו של גויה. כיום הם מוצגים במוזיאון הפראדו במדריד.

ההיסטוריה של הציורים

בשנת 1808, במסגרת "המלחמות הנפוליאוניות", נכבשה ספרד על ידי כוחות צבא נפוליאון, אשר הפיל את המשטר הספרדי. הכאוס החברתי והפוליטי של התקופה הגביר אצל גויה את הפחד, החרדות ואת המודעות להם. בשנה זו עבר גויה לבית דו-קומתי מחוץ למדריד, אשר כונה "בית החירש" ("Quinta del Sordo"), על שם הבעלים הקודם של הבית. ייתכן כי תחושות אלו הובילו את גויה ליצור את סדרת הציורים הזו. את הציורים, העשויים בטכניקת "סקו" (secco) וצבעי שמן, יצר גויה בציור ישיר על גבי קירות ביתו. הם מכילים נושאים רוויי מוות, אלימות ותיאורים של חזיונות אפוקליפטים.
בשנת 1823, לאחר החזרת המלוכה האבסולוטית בידי המלך פרדיננד (Ferdinand VII of Spain), נמלט גויה מביתו ויצא לגלות בבורדו שבצרפת.
בשנת 1878 הוסרו הציורים מקירות הבית והוצמדו לבדים, בשל הידרדרות מצבם. בעל הציורים תרם אותם לספרד והם מוצגים כיום במוזיאון הפראדו במדריד.
Penguin Chat

רקע

משחקי הרשת "Penguin Chat" של "משחקי רוקטסנייל" נוצרו כדי ליצור "משוב" למשחק רשת עתידי רב משתתפים, בו הדמויות יהיו פינגווינים. הם בוססו על המשחק "Experimental Penguins" שהיה גם פיתוח של "RocketSnail".

סביבה

כל המשחקים בסדרה אופיינו בסביבה מושלגת, באפשרות ללכת, לשוחח, וכמובן, בדמויות פינגווינים. במשחקים הראשונים בסדרה (Penguin Chat ו- Experimental Penuins) היו שלושה חדרים בלבד, אך בגרסה האחרונה (Penguin Chat 3) נוספו חדרים רבים.

Experimental Penguins

אף על פי שמשחק זה - הראשון בסדרה (שנת 2000) - היה שונה מהגרסאות השונות, הוא הווה הבסיס לכל סדרת המשחקים. הוא אופיין בבעיות רבות, לדוגמה שהשחקנים באתר יכולו לקלל, וכן הייתה איכות גרפית בינונית. המשחק נסגר תוך פחות משנה.

Penguin Football Chat

הגרסה הזאת לא נכללת בסדרה, היא פותחה בידי Contact Music, ברישיון של משחקי רוקטסנייל. בגרסה זו, ניתן לבחור שחקן זמני עם חולצה שעליה מופיע מספר דו-ספרתי, ולשחק אתו בכדורגל בארבעה חדרים שונים. תזוזת השחקן נעשית בעזרת לחיצה על העכבר, והליכה ליד הכדור תגרום לו להיבעט לכיוון אליו התהלך הפינגווין. היה ניתן לפגוש במשחק שחקנים משאר העולם, ולערוך איתם משחקים.

Penguin Chat

גרסה זו הופצה בשנת 2002 (נקראה במקור בשם "Snow Blasters", ולאחר מכן בשם "Web Toy"), היא הייתה הראשונה שהחלה לקבל את הצורה האופיינית לקלאב פינגווין. אמנם היו חדרים מעטים במשחק, אבל אפשרות שהוספה היא שימוש ברגשונים. השחקנים יכלו להשליך כדורי שלג, ללכת, ולשוחח. הצבע הזמין היחיד במשחק היה כחול בהיר (Old Blue).

Penguin Chat 3

המשחק Penguin Chat 3 היה האחרון בסדרה (2003- 2005). זוהי הגרסה היחידה בה יכלו לבחור צבעים לפינגווין. המשחק אופיין בחדרים, כמו העיר (Town) ובית הקפה (Coffee Shop), שהוספו לקלאב פינגווין של היום. חדר נוסף היה איגלו (שבשונה מקלאב פינגווין, היה איגלו ציבורי אחד במקום איגלו לכל משתמש), שבו הופיעה לראשונה להקת הפינגווינים, וניגנה את השיר "I've been delayed" של TAS 1000. גרסה זו נחשבה למוצלחת ביותר מכיוון ששרדה הכי הרבה זמן, והיא הדומה ביותר לקלאב פינגווין של היום.
אחוות אורסולה הקדושה

אחוות אורסולה הקדושה (Religiosas Ursulinas de la Unión Romana) היא אחווה קתולית שהוקמה בידי אנג'לה מרג'י בברשה שבאיטליה בנובמבר 1535. האחווה נקראת על שם "אורסולה הקדושה".
רוב פעילות האחווה היו נשים מבוגרות עשירות שמטרתן הייתה להשכיל נשים ובייחוד נערות עניות, בתקופה בה נשים לא קיבלו חינוך סדיר ואלו שזכו לחינוך היו רק בנות האליטה החברתית. התנועה החלה בצפון איטליה, התפשטה לדרום צרפת ומשם אל אזורים נוספים באירופה. 
בתחילת פעולתה של האחווה היא לא נתקלה בהתנגדות מצד הכנסייה, אולם בשלהי המאה ה-16 החלה הכנסייה ללחוץ על נשות האחווה להתנזר, הן בשל שתפקיד ההוראה היה נתון בידי אנשי דת והן בשל הפחד וחוסר הנאותות בכך שנשים אלו היו ללא חסות גברית. ב-1612 החלו נשות האחווה בתהליך ההתנזרות, דבר שהקל עליהן להרחיב את פעילותם לאזורים נוספים. 
נשות האחווה נטלו על עצמן סיכונים רבים. לדוגמה, ב-1620 הן הקימו בקנדה בית ספר לאינדיאניות, על אף שהאזור נחשב לנידח ולבעל תרבות שונה. 
מריה גיאר דה ל'אינקרנסיון (Marie Guyart de l’Incarnation) ייסדה את הארגון בצרפת החדשה. היא עברה לקוויבק סיטי שבקנדה והשאירה אחריה אוטוביוגרפיה רוחנית ומאות מכתבים על חייה בקרב האינדיאנים אותם חנכה.
אלכסנדרה לוקש

ביוגרפיה

פרק זה לוקה בחסר. אנא תרמו לוויקיפדיה והשלימו אותו.  וכן מאז 2015 התקדמה בחיים וכלום לא מצויין.
לוקש עלתה לישראל מקישינב בהיותה בת שלוש. למדה בתיכון מקיף ג' באשדוד. את שירותה הצבאי עשתה בגלי צה"ל כקריינית חדשות ושדרנית בגלגלצ.
ב-2013 החלה להגיש את הפינה "בלוגוס" של אתר ynet. ב-2014 החלה לשמש גם ככתבת שטח במגזין האוכל של ynet וב-2015, להגיש את הפינה הכלכלית "כסף עולמי".
בשנים 2015-2014 הגישה את תוכנית האקטואליה "בשמונה" של ערוץ 20.
לוקש היא בוגרת תואר ראשון, ולמדה בתוכנית המשולבת: פילוסופיה, כלכלה ומדע המדינה של האוניברסיטה העברית
יחסי ארגנטינה–סן מרינו

סקירה כללית

היחסים הקונסולריים הרשמיים בין ארגנטינה לסן מרינו כוננו ב-20 בספטמבר 1967. היחסים הדיפלומטיים הרשמיים בין המדינות כוננו ב-6 באוקטובר 1994. ב-20 בספטמבר 1967, המדינות חתמו על הסכם לביטול דרישות הוויזה. ב-7 בדצמבר 2009, המדינות חתמו על הסכם חילופי מידע על ענייני מס.
אתר ההנצחה לחללי הנח"ל וחיל החינוך

היסטוריה

האתר הוקם על ידי "העמותה להנצחת חללי הנח"ל" שקמה על ידי קבוצה של הורים שכולים שהציבו להם למטרה להחליף את חדר ההנצחה הקטן שהיה במחנה 80 - בסיס הטירונות של הנח"ל דאז. הרעיון להקמת האנדרטה עלה כבר בשנת 1982 עם הקמת חטיבת הנח"ל כחטיבת חי"ר רגילה, אולם האתר נבנה רק ב-1995. העיר פרדס חנה נבחרה בשל קרבתה למחנה 80.
את האתר תכננו האדריכלים חנן הברון ומיכאל קראוס. הוא נבנה בצורת סמל החטיבה, המגל והחרב. המגדל שבמרכז האתר מזכיר בצורתו מגדל מים וכך מזכיר את תרומת הנח"ל להתיישבות בארץ.
באתר קיימים בנוסף לאנדרטה גם אולם הרצאות, אמפיתיאטרון וחורשה. מסביב לאתר פזורים כלים חקלאיים וכלי נשק, כסמל לעיסוק הנח"ל בעבודה, בחקלאות ובצבא. בחורשה שמסביב לאתר מתועדות יחידות הנח"ל השונות וקיים בה פארק עם מתקני שדאות לצורך פעילויות לבני נוער הבאים למקום. בנוסף מתוכנן מוזיאון חדש שיספר את סיפור הנח"ל מהקמת המדינה ועד ימינו.
במהלך הקיץ, תנועות נוער רבות, הכוללות את תנועת הנוער המכבי הצעיר, תנועת הנוער האיחוד החקלאי והנוער העובד והלומד ואילנוער והמש"צים, מגיעות לאנדרטה לטובת הקמת מחנה קיץ.
מילת קישור

בדקדוק, מילות קישור הן מילים שתפקידן התחבירי הוא לחבר בין משפטים.
השימוש במילות הקישור הוא חלק מכישורי האוריינות והשפה. מילים אלו מסייעות לכותב להעביר את המסר והרעיונות שלו בצורה ברורה ולקורא הן מאפשרות להתמצא בטקסט ולהבינו. באופן זה הן מסייעות לרכישת מיומנות של הבנת הנקרא והבעה בכתב.
לכל מילת קישור ישר קשר לוגי מסוים, אשר עוזר לקורא להבין מה מטרת מילת הקישור, כגון ניגוד, סיבה ותוצאה.
הימנעות מגיוס

השתמטות מגיוס יהודים תחת שלטון זר

בתקופת גזרת הקנטוניסטים ברוסיה הצארית במאה ה-19, גויסו ילדים יהודים בכפייה לצבא הצארי במטרה להטבילם לנצרות כדרך לחינוך מחדש של הדור הצעיר של אוכלוסייה שנתפסה כבעייתית על ידי השלטונות. מלבד המרת הדת, משמעות הגיוס הייתה קריעת הילד ממשפחתו ושירות צבאי של 25 שנה לפחות. דרכים בהם השתמשו בקהילות היהודיות כדי לנסות להשתמט ממכסת המגויסים כללו פדיון הילד בכסף, שוחד, רישום הילדים כמתים ועוד.
האימפריה העות'מאנית הטילה גזרות קשות על היישוב היהודי בארץ ישראל בימי מלחמת העולם הראשונה, שיאן היה הדרישה מחסרי הנתינות להתעת'מן (לקבל אזרחות של האימפריה העות'מאנית) או שיגורשו מהארץ. פועל יוצא מההתעת'מנות היה גיוס לצבא הטורקי של אלה בגיל הגיוס. הדרך להשתמט מגיוס הייתה בריחה מהארץ, לרוב למצרים הקרובה, בתקווה לחזור בקלות לאחר תום המלחמה.